**PROCEDURA PRIVIND COOPERAREA SIFI Cj Logistic SA**

**CU CONSULTANTUL AUTORIZAT-IFB Finwest SA**

Codul BVB – operator de sistem pentru sistemul alternativ de tranzactionare administrat de Bursa de Valori Bucuresti asa cum a fost modificat prin Decizia ASF nr. 1902/13.08.2015 instituie obligatia societatilor emitente de a incheia un contract cu un Consultant Autorizat in vederea admiterii si mentinerii societatii pe sistemul alternativ de tranzactionare administrat de BVB – AeRO.

Acest Cod defineste **Consultantul Autorizat** ca fiind o entitate desemnata de BVB pentru a oferi servicii specifice Emitentilor in vederea admiterii la tranzactionare in Sectiunea Instrumente financiare listate pe ATS a instrumentelor financiare emise, precum si pe durata in care instrumentele financiare sunt tranzactionate in cadrul acestei Sectiuni.

Codul Bursei de Valori Bucuresti la art. 5 alin (2) pct. b ii) instituie obligatia societatii emitente de a avea un contract cu un Consultant Autorizat pe care sa-l mentina pentru cel putin 12 luni dupa admiterea la tranzactionare.

In alegerea Consultantului Autorizat, SIFI Cj Logistic SA se va informa de pe pagina de internet a BVB ([www.bvb.ro](http://www.bvb.ro) ) pentru alegerea unui Consultant Autorizat din lista Consultantilor Autorizati autorizati de BVB.

***Persoana desemnata***

Pe perioada derularii contractului cu Consultantul Autorizat, SIFI Cj Logistic SA desemneaza pe directorul general, ca persoana de legatura cu acesta. Aceasta persoana va mentine o legatura permanenta cu persoana de legatura desemnata din partea Consultantului Autorizat.

Consultantul autorizat desemneaza o persoana de legatura cu emitentul SIFI Cj Logistic SA.

***Frecventa intalnirilor***

Comunicarea cu Consultantul Autorizat se va face in limba romana folosind ca mijloace de comunicare: telefonul, e-mail, fax.

Emitentul va lua legatura cu Consultantul Autorizat in cazul in care evenimente sau informatii noi implica transmiterea de rapoarte curente sau periodice sau ori de cate ori este necesar.

Consultantul autorizat va informa emitentul de indata ce evenimente sau informatii noi implica transmiterea de rapoarte curente sau periodice sau ori de cate ori este necesar.

***Responsabilitati asumate de SIFI Cj Logistic SA***

SIFI CJ LOGISTIC SA va furniza Consultantului Autorizat toate informatiile relevante si orice informatie pe care in mod rezonabil o solicita Consultantul Autorizat sau este necesara Consultantului Autorizat pentru indeplinirea responsabilitatilor ce ii revin.

SIFI Cj Logistic SA va informa Bursa de Valori Bucuresti cu privire la orice disfunctionalitate aparuta in cadrul cooperarii cu Consultantul Autorizat, sau schimbarea Consultantului Autorizat.

***Responsabilitati asumate de consultantul autorizat al SIFI Cj Logistic SA si anume IFB Finwest SA***

 IFB FINWEST SA- in calitate de consultant autorizat , va furniza emitentului SIFI Cj Logistic SA , toate informatiile relevante si orice informatie pe care in mod rezonabil o solicita Emitentul sau este necesara Emitentului pentru indeplinirea responsabilitatilor ce ii revin.

Consultantul autorizat va informa emitentul de indata ce prevederi legislative specifice, evenimente sau informatii noi implica transmiterea de rapoarte curente sau periodice sau ori de cate ori este necesar.

Consultantul autorizat va informa emitentul de indata despre aparitia unor noi reglementari care se refera la emitent, au legatura cu obligatiile de raportare ale acestuia sau implica conceperea si implementarea unor noi proceduri specifice, precum si transmiterea de rapoarte curente sau periodice sau ori de cate ori este necesar.